***ÅRSBERETNING NORSK 2.4MR KLUBB 2019***

*Styret* 2018/2019 har bestått av :

Leder - Trond Sverre Førde

Kasserer - Reidar Sårheim

Sekretær - Andre Liverud

Styremedlem - Bjørn Roar Pettersen

Styremedlem - Ola Herje

Varamedlem - Bjørnar Erikstad

*Teknisk utvalg*

Leder - Harald Rolfsnes

Medlem - Trond Atle Huth

*Revisor* - Terje Hunnestad

*Valgkomite* Frank Huth

Eilert Kamfjord

Lars Ove Seljebø

Styret har i perioden hatt 2 styremøter over messenger, samt skriftlig kommunikasjon over samme plattform, samt emails. Mye av arbeidet gjennom vinteren ble (noe ufrivillig) å få endret eierskap på domenet/hosting på websiden. Resultatet av dette var at websiden beklageligvis lå nede i rundt 5 måneder. Det har også vært jobbet med å få spredd mer lokalt stoff fra aktivitet i regionene inn på klubbens facebookside, noe som har gitt markant mer redaksjonelt stoff på siden. Arbeidet med terminlisten for 2019 bød på utfordringer, delvis pga at VM var lagt til oktober. Vi endte derfor opp med 3 NCer på våren og kun en på høsten. Likevel ble det en spennende terminliste med Megan Pascoe som trener før Nordisk i Ålesund og ikke minst tidendes første NC på Mjøsa.

Klubben hadde i 2018 35 betalende medlemmer. Pr 20/8 – 2019 har klubben 18 betalende medlemmer. Vi regner med dette øker en del før NM, men nedgangen bør være litt til bekymring og noe vi må jobbe med i neste styreperiode. Økonomien i klubben er fortsatt sterk, og innestående i bank pr 20/8-19 er 51.370,-

Klassen har hatt vekst i Stavanger, og forholdene har blitt stadig bedre tilrettelagt på Våganes ved Hafrsfjord. Klassen har også etablert seg på sørlandet med to aktive båter i Grimstad. I Ålesund er det en liten tilbakegang i antall seilere, men fortsatt landets største flåte av båter. Østlandet opplever en status quo situasjon, der aktiviteten dessverre i stor grad er svært lav. Siste positive tilvekst er synergieffekten av NCen på Gjøvik. Det er pr i dag 3 svært aktive båter i Gjøvik, foreløpig på utleie.

NM 2018 ble arrangert av Ålesunds seilforening og ble vunnet av Bjørnar Erikstad (Tønsberg) foran Eilert Kamfjord (Tønsberg) og Harald Rolfsnes (Røyken). Norgescupen 2018 ble vunnet av Harald Rolfsnes (Røyken). VM 2018 ble arrangert av Gävle Segelsällskap med 12 norske detalgere. Harald Rolfsnes (Røyken) ble beste nordmann på 7 plass. Frank Huth (Stavanger) ble nr 19 og Ola Herje jr (Ålesunds) nr 20. I alt deltok det 72 båter. Para VM ble arrangert i Sheboygan, US der Bjørnar Erikstad (Tønsberg) var eneste norske deltager på 6 plass.